text: Penge til bro bliver svære at skaffe
  15 februar 2011 kl. 12.08
  Regionrådsformand Carl Holst stiller sig tvivlende over for Danfoss-planerne om at indsamle penge til finanseringen af broen mellem Als og Fyn.
  Læg lidt af regionens bloktilskudet til side. På den måde kan vi spare op til en bro mellem Als og Fyn. Sådan lyder rådet fra Bestyrelsesformand i Danfoss, Jørgen Mads Clausen.
  - Den løsning er overhovedet ikke mulig, siger regionrådsformand Carl Holst til P4 Syd.
  Han tror at baggrunden for Jørgen Mads Clausens forslag er, at det i sin tid var Sønderjyllands Amt, der sikrede financieringen af motorvejen fra Sønderborg til Kliplev. 
  - Men siden kommunalreformen er der blevet skabt ny lovgivning, der gør, at det ikke længere er en mulighed, siger han.
  
  Giver ikke op
  Jørgen Mads Clausen er overrasket over meldingen fra Carl Holst, men giver ikke op endnu.
  - Sådan nogen store ting skal have tid. Den her mulighed eksisterer så ikke. Det må vi se på. Måske kan de lave loven om, siger han.
  Region Syddanmark er netop ved at undersøge fordelene ved en bro mellem Als og Fyn, men penge til finansiering kan regionen altså ikke hjælpe med.
  I TV SYD kl. 19.30 i aften vil transportminister Hans Christian Schmidt give en kommentar på broen.
  